
Бүген Татарстан Республикасы Президенты Рөстәм Миңнеханов Татарстан Республикасы Сәламәтлек саклау министрлыгы коллегиясенең киңәйтелгән утырышында катнашты. Утырышта катнашучылар 2018 елда республика сәламәтлек саклау системасы эшчәнлеге нәтиҗәләре турында фикер алыштылар, шулай ук 2019 елга төп үсеш юнәлешләрен билгеләделәр.

Чара Татарстан Фәннәр академиясендә узды. Утырыш башланыр алдыннан Рөстәм Миңнеханов сәламәтлек саклау өлкәсендәге яңа технологияләр һәм проектлар күргәзмәсен карады.

Татарстанның җитештерү структурасында якын арада нефть эшкәртү өлеше артачак. Хәзергә республикада чыгарылган чималның яртыдан азрагы эшкәртелә. Бу хакта бүген ТР Хөкүмәте йортында узган брифингта ТР Премьер-министры урынбасары - ТР сәнәгать һәм сәүдә министры Альберт Кәримов хәбәр итте.

2018 елда Татарстанның сәнәгать җитештерүе индексы 102%ка җиткән. Республиканың сәнәгать җитештерүе күләме 2 трлн 818 млрд сум булган. Бу хакта ТР Хөкүмәте йортында узган брифингта ТР вице-премьеры - ТР сәнәгать һәм сәүдә министры Альберт Кәримов хәбәр итте.

Бүген Татарстан Республикасы Президенты Рөстәм Миңнеханов "20.35" илкүләм технологик инициатива университеты генераль директоры Василий Третьяков белән очрашты.

Очрашу ТР Хөкүмәте Йортында узды, анда шулай ук ТР Премьер-министры урынбасары - мәгълүматлаштыру һәм элемтә министры Роман Шәйхетдинов, ТР Премьер-министры урынбасары - мәгариф һәм фән министры Рафис Борһанов, ТР Президенты ярдәмчесе Альберт Нәфигыйн, Иннополис Университеты директоры Кирилл Семенихин катнаштылар.

«20.35» университетын Стратегик инициативалар агентлыгы эшләтеп җибәрде, диде уку йорты җитәкчелеге вәкиле. Ул цифрлы иктисадта кешенең профессиональ үсешен тәэмин итә һәм компания лидерларын, глобаль базарларда эшләячәк белгечләрне, илкүләм технологик инициативалар катнашучыларын әзерләүгә юнәлдерелгән.

Очрашуда Татарстан белән «20.35» университетының мәгариф өлкәсендә хезмәттәшлек мөмкинлекләре турында фикер алыштылар. Университет белән илнең алдынгы вузлары хезмәттәшлек итәргә әзерлекләрен белдергәннәр: Санкт-Петербург һәм Мәскәү, Ерак Көнчыгыш федераль университеты, Фәнни оешмалар федераль агентлыгы һ.б.

Университетның үзенчәлеге - мәгариф оешмалары һәм цифрлы платформаларны, төрле вузлардагы иң яхшы курслар һәм белем бирү модельләрен кулланып, челтәрле прниципта эшләү.

Университетның эше 15 елга исәпләнгән. Югары уку йорты 2020 елда тулы көченә эшли башлый һәм 2035 елга кадәр эшләячәк.

Бүген Татарстан Республикасы Президенты Рөстәм Миңнеханов Казанда капиталь ремонтланган 9 нчы балалар стоматология поликлиникасында булды.

Аны ТР сәламәтлек саклау министры Марат Садыков, Казан мэры Илсур Метшин һәм поликлиника җитәкчелеге озата йөрде. Рөстәм Миңнеханов сәламәтлек саклау учреждениесе эшчәнлеге, биредә кулланыла торган стоматология өлкәсендәге заманча технологияләр белән танышты.


Бүген Татарстан Республикасы Президенты Рөстәм Миңнеханов «Бөек Ватан сугышы ветераннары – камалыштагы герой-шәһәре Ленинградта яшәүчеләр» Казан шәһәр иҗтимагый оешмасы җитәкчесе Альберт Комяков белән очрашты.

Рөстәм Миңнеханов Альберт Комяковка яшьләрне хәрби-патриотик рухта тәрбияләү һәм актив иҗтимагый эшчәнлеге өчен Татарстан Республикасы Президенты Рәхмәтен тапшырды.

Очрашу ТР Хөкүмәте Йортында узды.



Бүген Татарстан Республикасы Президенты Рөстәм Миңнеханов Идел буе төбәкара табигатьне саклау прокуроры Вениамин Селифанов белән очрашты.

Очрашу Татарстан Республикасы Хөкүмәте йортында узды, анда шулай ук Татарстан Республикасы Прокуроры Илдус Нәфыйков, Татарстан Республикасы Президенты Аппараты җитәкчесе Әсгат Сәфәров та катнашты.

Татарстан Республикасы Премьер-министры Алексей Песошин ТР Финанс министрлыгының Казначейлык департаменты оештырылуга 20 ел тулуга багышланган тантаналы чарада катнашты.

Бәйрәм тантанасы Г.Камал исемендәге Татар дәүләт академия театры бинасында узды.

Бүген Татарстан Республикасы Президенты Рөстәм Миңнеханов Мәскәүдә эш сәфәрендә.

Эш сәфәре кысаларында Рөстәм Миңнеханов Стратегик үсеш һәм илкүләм проектлар буенча РФ Президенты каршындагы совет президиумы утырышында катнашты.

Утырышны Россия Федерациясе Хөкүмәте Рәисе Дмитрий Медведев алып барды.

Утырышта катнашучылар «Торак һәм шәһәр тирәлеге» илкүләм проектын гамәлгә ашыру мәсьәләләре турында фикер алыштылар.

Татарстан Премьер-министры Алексей Песошин һәм Татарстан Дәүләт Советы рәисе Фәрит Мөхәммәтшин бүген Федерация Советы әгъзалары һәм Татарстаннан сайланган Россия Федераль Җыены Дәүләт Думасы депутатлары белән очрашты.
Рәсми Татарстан